
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 121 

4 Μαρτίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρμοδιότητες Υφυπουργού του ΥΠΕΓΙΘ . 1 

Ανάκληση της αριθμ. Α1/529/23.11.93 απόφασης και 
μεταφορά θέσεως λαϊκού υπαλλήλου στην Ι.Μ. 

Ελευθερουπόλεως . 2 

Ανάκληση αδειών Ίδρυσης και Λειτουργίας Ιδιωτικών 

Ινστιτούτων Επαγγελματικής Κατάρτισης . 3 

Περί αναδιατυπώσεως και συμπληρώσεως του υπ’ 
αριθμ. 26/30.1.1977 Κανονισμού Διόικήσεως Δια- 
χειρίσεως και Λειτουργίας του Εκκλησιαστικού 
Ιδρύματος υπό την επωνυμίαν «Πολίτειον Γηροκο- 
μείον η Αγία Ανθούσα» .. · · · 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρ>6. ΣΤ5/9 01 

Αρμοδιότητες Υφυπουργού του ΥΠΕΓΙΘ. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 81 (παρ. 1) και 83 (παρ. 2) 
του Συντάγματος. 

2. Τις διατάξεις των άρθρων 16 (παρ. 5), 22 (παρ. 2) του 
Ν. 1558/85 «Κυβέρνηση και Κυβερνητικά Όργανα» (ΦΕΚ 
Α’ 137/85). 

3. Το Π.Δ. 147/76 «Περί Οργανισμού της Κεντρικής 
Υπηρεσίας του ΥΠΕΠΘ» (ΦΕΚ Α' 56/76) όπως ισχύει. 

4. Τις διατάξεις του άρθρου 27 του Ν. 2081 /92 (ΦΕΚ Α 
154/92), με το οποίο προστέθηκε άρθρο 29Α στον Ν. 
1558/85. 

5. Το Π.Δ. 26/1996 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ Α18) με το οποίο 
διορίσθηκε Υφυπουργός Εθνικής Παιδείας και θρησκευ¬ 
μάτων ο Γεώργιος Πασχαλίδης. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού Προϋπολογισμού, 
αποφασίζουμε: 


Αρθρο 1 

Α. Στον Υφυπουργό Εθνικής Παιδείας και θρησκευμά¬ 
των Γεώργιο Πασχαλίδη αναθέτουμε: 

1. Την άσκηση των αρμοδιοτήτων που αφορούν τις κα¬ 
τωτέρω διευθύνσεις. 

- Δ/νση Σπουδών Πρωτοβάθμιας Εκπαίδευσης. 

- Δ/νση Σπουδών Δευτεροβάθμιας Εκπαίδευσης. 

- Δ/νση Προσωπικού Πρωτοβάθμιας Εκπαίδευσης. 

- Δ/νση Προσωπικού Δευτεροβάθμιας Εκπαίδευσης. 

- Δ/νση Διοικητικών Υποθέσεων Πρωτοβάθμιας και 
Δευτεροβάθμιας Εκπαίδευσης. 

- Δ/νση Ιδιωτικής Εκπαίδευσης. 

- Δ/νση Ειδικής Αγωγής. 

- Δ/νση Εφαρμογής Εκπαιδευτικών Σχεδίων. 

- Δ/νση θεμάτων Σπουδάζουσας Νεότητας και Εξω¬ 
σχολικών Οργανώσεων. 

- Δ/νση Φυσικής Αγωγής. 

2. Την εποίπεία 

- της Γενικής Γραμματείας Νέας Γενιάς (Γ.Γ-Ν.Γ.) 

- του Οργανισμού Σχολικών Κτιρίων (ΟΣΚ). 

- του Οργανισμού Εκδόσεως Διδακτικών Βιβλίων 
(ΟΕΔΒ). 

- του Εθνικού Ιδρύματος Νεότητας (ΕΙΝ). 

- της Σχολής Εκπαιδευτικών Λειτουργών Επαγγελματι¬ 
κής και Τεχνικής Εκπαίδευσης (ΣΕΛΕΤΕ). 

- της Σιβιτανιδείου Δημόσιας Σχολής Τεχνών και Επαγ¬ 
γελμάτων. 

Β. Από τις αρμοδιότητες που ανατίθενται στον Υφυ¬ 
πουργό Εθνικής Παιδείας και θρησκευμάτων Γιώργο Πα- 
σχαλίδη, οι αναφερόμενες στη Γ.Γ.Ν.Γ., στις Διευθύνσεις 
Σπουδών Πρωτοβάθμιας και Δευτεροβάθμιας Εκπαίδευ¬ 
σης, στο ΕΙΝ, στη ΣΕΛΕΤΕ, στη Σιβιτανίδειο και στον ΟΣΚ, 
ασκούνται παράλληλα και από τον Υπουργό Εθνικής Παι¬ 
δείας και θρησκευμάτων. 

Αρθρο 2 

1. Στις αρμοδιότητες, που ανατίθενται στον Υφυπουργό 
Εθνικής Παιδείας και θρησκευμάτων με την απόφαση 
αυτή, περιλαμβάνονται και οι αρμοδιότητες κοινοβουλευ¬ 
τικού ελέγχου, οι αρμοδιότητες της πρότασης για την έκ¬ 
δοση κανονιστικών και ατομικών διαταγμάτων, της έκδο¬ 
σης κανονιστικών και ατομικών αποφάσεων, καθώς και 
της συνυπογραφής διαταγμάτων και αποφάσεων, που 
ανάγονται σε αντικείμενα αρμοδιότητας των υπηρεσιών 

του άρθρου 1 της παρούσας απόφασης και εκδίδονται από 
κοινού με άλλους Υπουργούς ή Υφυπουργούς. 

2. Οι κοινοβουλευτικές αρμοδιότητες καθώς και αυτές, 
που αναφέρονται σε κανονιστικές αποφάσεις της προη¬ 
γούμενης παραγράφου μπορεί να ασκούνται και από τον 
Υπουργό Εθνικής Παιδείας και θρησκευμάτων. 

Άρθρο 3 

Από τις προαναφερόμενες αρμοδιότητες του Υφυπουρ¬ 
γού εξαιρούνται και επιφυλάσσονται στην αποκλειστική 
αρμοδιότητα του Υπουργού Εθνικής Παιδείας και θρη¬ 
σκευμάτων αυτές που αφορούν τα ακόλουθα θέματα: 

α) τον διορισμό, πρόσληψη, απόσπαση και μετάταξη του 
κάθε φύσης και σχέσης εργασίας προσωπικού των Υπηρ- 
σιών και Ν.Π.Δ.Δ αρμοδιότητας ΥΠΕΠΘ, 
β) την συγκρότηση υπηρεσιακών συμβουλίων και επι¬ 
τροπών. 

γ) την κατανομή θέσεων προσωπικού κατά υπηρεσιακή 
μονάδα. 

δ) τον ορισμό μελών των Διοικητικών Συμβουλίων όλων 
των εποπτευομένων από το ΥΠΕΠΘ οργανισμών, Ν.Π.Δ.Δ 
και αποκεντρωμένων δημοσίων υπηρεσιών. 

Άρθρο 4 

Στην αποκλειστική αρμοδιότητα του Υπουργού Εθνικής 
Παιδείας και θρησκευμάτων ανήκουν τα θέματα που ανα- 
φέρονται: 

α) Στον ειδικότερο καθορισμό της πολιτικής του Υπουρ¬ 
γείου στα πλαίσια της Κυβερνητικής Πολιτικής, στον συ¬ 
ντονισμό και την εφαρμογή της πολιτικής αυτής και στην 
εποπτεία της εφαρμογής της από τις Υπηρεσίες του 
ΥΠΕΠΘ. 

β) Στη νομοθετική πρωτοβουλία, 
γ) Στη σύναψη συμβάσεων για τις οποίες απαιτείται νο¬ 
μοθετική κύρωση. 

δ) Στην αποδοχή γνωμοδοτήσεων του Νομικού Συμβου¬ 
λίου Διοίκησης και της Συνέλευσης των Νομικών Συμβού¬ 
λων Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1996 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

Αριθ. Α1/70 (2) 

Ανάκληση της αριθμ. Α1 /529/23.11.93 απόφασης και με¬ 
ταφορά θέσεως λαϊκού υπαλλήλου στην Ι.Μ. Ελευθε- 
ρουπόλεως. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 20 του Ν. 1476/84 «διο¬ 
ρισμός σε μόνιμες θέσεις του Προσωπικού με σχέση ερ¬ 
γασίας ιδιωτικού δικαίου του Δημοσίου κ.λπ.» (ΦΕΚ 136/ 
18.9.1984 τ.Α’), β) την αριθμ. Φ.031/259/Α1/31/ 
18.1.85 απόφαση του Υπουργού Εθνικής Παιδείας και 


θρησκευμάτων «Κατανομή θέσεων λαϊκών υπαλλήλων 
στην I. Αρχιεπισκοπή Αθηνών και στις 1. Μητροπόλεις της 
Εκκλησίας της Ελλάδος» (ΦΕκ 128/12.3.1985 τ.Β'), 
όπως ισχύει σήμερα. 

2. Την αριθμ. Α1/529/23.11.93 απόφασή μας (ΦΕΚ 
872/93 τ.Β') για τη μεταφορά μιας θέσης λαϊκού υπαλλή¬ 
λου από την Ιερά Μητρόπολη Μυτιλήνης, Ερεσσού και 
Πλωμαρίου στην I. Μητρόπολη Ελευθερουπόλεως. 

3. Την πρόταση της Διαρκούς Ιερός Συνόδου της Εκ¬ 
κλησίας της Ελλάδος που περιλαμβάνεται στο αριθμ. 234/ 
130/2.2.96 έγγραφό της, αποφασίζουμε: 

α) Ανακαλούμε την αριθμ. Α1/529/23.11.93 απόφασή 
μας που δημοσιεύθηκε στο ΦΕΚ 872/26.11.93 τ.Β' για τη 
μεταφορά μιας θέσης λαϊκού υπαλλήλου εκ της Ιερός Μη- 
τροπόλεως Μυτιλήνης, Ερεσσού και Πλωμαρίου στην Ιερά 
Μητρόπολη Ελευθερουπόλεως και 

β) Τροποποιούμε την ανωτέρω αριθμ Φ.031/259/Α1/ 
31 /λ 8.1.1985 απόφασή μας, μεταφέροντας μία θέση λαϊ¬ 
κού υπαλλήλου εκ της Ιερός Μητροπόλεως Πολυανής και 
Κιλκισίου στην Ιερά Μητρόπολη Ελευθερουπόλεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 1996 

Ο ΥΠΟΥΡΓΟΣ 

ΓΕΩΡΓ. Α. ΠΑΠΑΝΔΡΕΟΥ 

-♦- 

Αριθ. Ζ/3242 (3) 

Ανάκληση αδειών Ίδρυσης και Λειτουργίας Ιδιωτικών Ιν¬ 
στιτούτων Επαγγελματικής Κατάρτισης. 

Ο ΠΡΟΕΔΡΟΣ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Το εδάφιο γ* της παραγράφου 1 του άρθρου 9 της 
Υ.Α. 3378/93 (ΦΕΚ 356/93 τ.Β') «Προϋποθέσεις, όροι 
και διαδικασία χορήγησης άδειας ίδρυσης και λειτουργίας 
Ινστιτούτων Επαγγελματικής Κατάρτισης (Ι.Ε.Κ.) από Νο¬ 
μικά Πρόσωπα Ιδιωτικού Δικαίου ή Ιδιώτες». 

2. Τις αριθμ. Ζ/5099/93 (ΦΕΚ 460/93 τ.Β') και Ζ/ 
7773/93 (ΦΕΚ 688/93 τ.Β') αποφάσεις του Προέδρου 
του Ο.Ε.Ε.Κ. «Χορήγηση άδειας ίδρυσης ιδιωτικών Ινστι¬ 
τούτων Επαγγελματικής Κατάρτισης σε Νομικά Πρόσωπα 
Ιδιωτικού Δικαίου και Φυσικά Πρόσωπα». 

3. Την αριθμ. Ζ/6545/94 (ΦΕΚ 3428/94 τ.Β') απόφαση 
του Προέδρου του Ο.Ε.Ε.Κ. «Αντικατάσταση προσωνυ¬ 
μίας Ιδιωτικού Ινστιτούτου Επαγγελματικής Κατάρτι¬ 
σης». 

4. Τις αριθμ. Ζ/2375/94, Ζ/2378/94, Ζ/2379/94 απο¬ 
φάσεις του Προέδρου του Ο.Ε.Ε.Κ. «Χορήγηση άδειας 
λειτουργίας Ιδιωτικών Ινστιτούτων Επαγγελματικής Κα¬ 
τάρτισης σε Νομικά Πρόσωπα Ιδιωτικού Δικαίου και σε 
Φυσικά Πρόσωπα». 

5. Το γεγονός ότι δεν άρχισαν να λειτουργούν εντός 
τεσσάρων (4) εξαμήνων από τη χορήγηση της άδειας λει¬ 
τουργίας σε καμία από τις ειδικότητάς τους. 

6. Την αριθμ. 3/6.2.96 Πράξη του Δ.Σ. του Ο.Ε.Ε.Κ. 

7. Το γεγονός ότι από τις διατάξεις της παρούοης δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Την ανάκληση των αδειών (ίδρυσης και λειτουργίας Ιδι¬ 
ωτικών Ινστιτούτων Επαγγελματικής Κατάρτισης, καθώς 
και το δικαίωμα χρήσης προσωνυμίας στα παρακάτω Φυ¬ 
σικά Πρόσωπα: 

1. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΠΛΑΚΑΣ ΓΕΩΡΓΙΟΣ, με την προσωνυμία «Ι.Ε.Κ. 
ΠΛΑΚΑ» και με αριθμό μητρώου 01031. 

2. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΤΕΣΣΑ ΠΟΛΥΞΕΝΗ, με την προσωνυμία «Β.Ο. Τέ- 
χενς, Τεχνολογία» και με αριθμό μητρώου 06003. 

3. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΦΟΥΝΤΑΣ ΣΠΥΡΙΔΩΝ, με την προσωνυμία «Σω- 
κράτειο Ι.Ε.Κ. Φούντά» και με αριθμό μητρώου 02015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,- 27 Φεβρουάριου 1996 
Ο Πρόεδρος 

ΕΠΑΜΕΙΝΩΝΔΑΣ ΜΑΡΙΑΣ 
-♦- 

Αριθ. 423 

Περί αναδιατυπώσεως και συμπληρώσεως του υπ' αριθμ. 

26/30.1.1977 Κανονισμού Διοικήσεως Διαχειρίσεως 

και Λειτουργίας του Εκκλησιαστικού Ιδρύματος υπό 

την επωνυμίαν «Πολίτειον Γηροκομείον η Αγία Αν¬ 
θούσα». 

ΠΡΑΞΙΣ υπ’ αριθμ. 132 
Ο ΜΗΤΡΟΠΟΛΙΤΗΣ 

ΦΙΛΙΠΠΩΝ, ΝΕΑΠΟΛΕΩΣ ΚΑΙ ΘΑΣΟΥ ΠΡΟΚΟΠΙΟΣ 
Έχοντας υπόψη: 

1. Τα θεία του Κυρίου παραγγέλματα, την διηνεκή πρά- 
ξιν της Αγίας ημών Εκκλησίας και τας επιταγάς των Ιερών 
Κανόνων, την ανάγκην της υπό της Εκκλησίας συμπαρα- 
στάσεως δΓ έργων αγάπης και ευποιϊας προς τα πάσχοντα 
μέλη Αυτής, τον διακατέχοντα ημάς πόθον της υπέρ των 
γερόντων μερίμνης και της περιθάλψεως των χρονίως πα- 
σχόντων αδελφών ημών, επιθυμούντες δε εις έργον μόνι¬ 
μον να τρέψωμεν, προσκαλούντες εις τούτο και τους πι¬ 
στούς. 

2. Τας διατάξεις των άρθρων 29 παραγρ. 2 και 67 του 
Νόμου 590/1977, εν συνδυασμώ προς το άρθρον 20 του 
υπ’ αριθμ. 1/1969 Κανονισμού (ΦΕΚ 
185/τ.Α’/11.9.1970). 

3. Τας διατάξεις του Ν.Δ/τος 162/1973 «Περί μέτρων 
προστασίας υπερηλίκων και χρονίως πασχόντων ατόμων» 
και του Π.Δ/τος 631 /1974 «Περί των προϋποθέσεων χο- 
ρηγήσεως αδείας ιδρύσεως και λειτουργίας ιδιωτικών οί¬ 
κων Ευγηρίας και θεραπευτηρίων Χρονιών Παθήσεων μη 
κερδοσκοπικού χαρακτήρος». 

4. Την υπ’ αριθμ. 26/1977 ημετέραν Πράξιν «Περί ιδρύ- 
σεως εν Χρυσουπόλει Νέστου Εκκλησιαστικού Ιδρύματος 
υπό την επωνυμίαν «ΠΟΛΙΤΕΙΟΝ ΓΗΡΟΚΟΜΕΙΟΝ Η ΑΓΙΑ 
ΑΝΘΟΥΣΑ» κυρωθείσαν δια της υπ' αριθμ. 1673/1977 
Υπουργικής αποφάσεως δημοσιευθείσης εις το υπ αριθμ. 
431/7.5.1977 ΦΕΚ, τεύχος Β', ως και τον εις το αυτό 
ΦΕΚ δημοσιευθέντα Κανονισμόν Διοικήσεως, Διαχειρί¬ 
σεως και Λειτουργίας του Ιδρύματος τούτου. 

5. Τας υπ’ αριθμ. 20, 21 και 23/1966 Πράξεις του Διοι¬ 
κητικού Συμβουλίου του εν λόγω Ιδρύματος, περί αναδια- 
τυπώσεως και συμπληρώσεως του ανωτέρω Κανονισμού 


εις τας οποίας διατυπούνται η αδήριτος ανάγκη λειτουρ¬ 
γίας και «θεραπευτηρίου χρονίως πασχόντων» εις το πε- 
ρατωθέν και προς τούτο προσφερόμενο κτίριο του Γηρο- 
κομείου (ισόγειος χώρος) μετά την κτηθείσαν πείραν από 
την 1 βμηνον λειτουργίαν αυτού. 

6. Την υπ' αριθμ. 116/29.1.1996 ημετέραν πρότασιν 
προς την Ιερόν Σύνοδον. 

7. Την από 8.2.1996 Εγκριτικήν Απόφασιν της Δ.Ι.Σ., 
αποφασίζομεν: 

Αναδιατυπούμεν και συμπληροϋμεν τον Κανονισμόν 
Διοικήσεως Διαχειρίσεως και Λειτουργίας του παρά τη 
Χρυσουπόλει Νέστου της καθ’ ημάς Ιερός Μητροπόλεως 
Ευαγούς Ιδρύματος υπό την επωνυμίαν «Πολίτειον Γηρο¬ 
κομείον η Αγία Ανθούσα» αποτελούμενον εξ άρθρων δέκα 
εννέα (19). 

Η παρούσα να δημοσιευθεί εις την Εφημερίδα της Κυ¬ 
βερνήσεως και το Περιοδικόν «ΕΚΚΛΗΣΙΑ». 

Καβάλα, 12 Φεβρουάριου 1996 
Ο Μητροπολίτης 

■(■ Ο Φιλίππων, Νεαπόλεως και Θάσου ΠΡΟΚΟΠΙΟΣ 


ΚΑΝΟΝΙΣΜΟΣ 

Διοικήσεως, Διαχειρίσεως και Λειτουργίας του Εκκλησια¬ 
στικού Ιδρύματος υπό την επωνυμίαν «ΠΟΛΙΤΕΙΟΝ ΓΗ- 

ΡΟΚΟΜΕΙΟΝ Η ΑΓΙΑ ΑΝΘΟΥΣΑ». 

Αρθρον 1 

Συνιστάται παρά τη Ιερά Μητροπόλει Φιλίππων, Νεαπό¬ 
λεως και Θάσου και εν Χρυσουπόλει Νέστου, Ευαγές Εκ¬ 
κλησιαστικόν Ιδρυμα υπό την επωνυμίαν «Πολίτειον Γη¬ 
ροκομείον Η Αγία Ανθούσα», ως Νομικόν Πρόσωπον Ιδιω¬ 
τικού Δικαίου. 

Εις το παρόν Ίδρυμα, ως Παράρτημα αυτού λειτουργεί 
«θεραπευτήριον χρονίως πασχόντων». 

Αρθρον 2 

Σκοπός του εν λόγω Ιδρύματος είναι η υπό της τοπικής 
Εκκλησίας προστασία τεσσαράκοντα και οκτώ (48) από¬ 
ρων γερόντων και των δύο φύλων εκ της Μητροπολιτικής 
Περιφέρειας Φιλίππων, Νεαπόλεως και Θάσου καταγομέ- 
νων ή διαμενόντων δια της παροχής δωρεάν στέγης, δια¬ 
τροφής, ιατροφαρμακευτικής κ.λπ. περιθάλψεως, του δε 
θεραπευτηρίου χρονίως πασχόντων είναι: α) η περΐθαλψις 
τριάκοντα και τεσσάρων (34) ατόμων, χρονίως πασχόντων 
και των δύο φύλων εξ όλων των γεωγραφικών διαμερισμά¬ 
των της χώρας προτιμομένων των καταγομένων ή διαμε- 
νόντων εις την Μητροπολιτικήν Περιφέρειαν Φιλίππων, 
Νεαπόλεως και Θάσου, β) η κοινωνική επανένταξις των 
ατόμων αυτών, κατά το δυνατόν. 

Άρθρον 3 

Έδρα του Ιδρύματος και του εν αυτώ Παραρτήματος, εί¬ 
ναι η Χρυσούπολις Νέστου. Το Ίδρυμα στεγάζεται εις 
ίδιον οίκημα εν τη αυτή περιοχή επί ιδιοκτήτου οικοπέδου, 
ένθα και το Παρεκκλήσιον του Προφήτου Ηλιού. 

Εις το ισόγειον του οικήματος και εις πτέρυγας ειδικώς 
εξοπλισμένος συστεγάζεται το θεραπευτήριον χρονίως 
πασχόντων. 

Αρθρον 4 

Το Ίδρυμα τελεί υπό την αιγίδα και την πνευματικήν 
εποπτεΐαν της Ιερός Μητροπόλεως Φιλίππων, Νεαπό- 
λεως και Θάσου, διοικείται δε υπό επταμελούς Διοικητι¬ 
κού Συμβουλίου, αποτελουμένου εκ: 

α. του εκάστοτε Μητροπολίτου Φιλίππων, Νεαπόλεως 
και Θάσου, ως Προέδρου, αναπληρουμένου, εν κωλύματι 
ή απουσία, υπό του νομίμου αυτού αναπληρωτού, 

β. Του εκάστοτε Προέδρου του Εκκλησιαστικού Συμ¬ 
βουλίου του Ιερού Ναού του Αγίου Δημητρίου Χρυσουπό- 
λεως, ως Αντιπροέδρου, αναπληρουμένου εν κωλύματι ή 
απουσία, υπό του Προέδρου του Εκκλησιαστικού Συμβου¬ 
λίου του Ιερού Ναού του Αγίου Γεωργίου Χρυσουπό- 
λεως. 

γ. Εκπροσώπου της οικογένειας του μεγάλου ευεργέ¬ 
του Αθανασίου Πολίτη. 

δ. Εκπροσώπου του Δήμου Χρυσουπόλεως μετά του 
αναπληρωτού αυτού. 

ε. Δύο μελών της Ιατρικής Εταιρείας Καβάλας οριζομέ- 
νων υπό του Διοικητικού Συμβουλίου αυτής δια την επι¬ 
στημονικήν και υλικήν υποστήριξιν της εν λόγω Εταιρείας 
προς το θεραπευχήριον των χρονίως πασχόντων. 

στ. Ενός ευϋπολήπτου και ευσεβούς κατοίκου της Χρυ¬ 
σουπόλεως, διοριζομένου δια πράξεως του Μητροπολίτου 
μετά του αναπληρωτού αυτού. 

Η θητεία των μελών του Διοικητικού Συμβουλίου ορίζε¬ 
ται τριετής, δυναμένη να ανανεωθεί, το δε αξίωμα αυτών 
είναι τιμητικόν και άμισθον. 

Εις την κρίσιν του προέδρου απόκειται η αντικατάστασις 
του υπό το στοιχείον στ' μέλους του Διοικητικού Συμβου¬ 
λίου και προ της λήξεως της θητείας αυτού. 

Αρθρον 5 

Το Διοικητικό Συμβούλιο ευρίσκεται εν απαρτία παρι- 
σταμένων τουλάχιστον τεσσάρων μελών αυτού εν οις και ο 
Πρόεδρος, αι δε αποφάσεις αυτού λαμβάνονται δια πλειο- 
ψηφίας, εν ισοψηφία νικώσης της ψήφου του προέ¬ 
δρου. 

Το Διοικητικό Συμβούλιο κατά την πρώτην συνεδρίαν 
αυτού εκλέγει τον ταμίαν και τον γραμματέαν αυτού. 

Άρθρον 6 

Το Διοικητικόν Συμβούλιον συνεδριάζει τακτικώς ανά 
μήνα και εκτάκτως οπόταν παρίσταται ανάγκη, πάντοτε 
δε, τη προσκλήσει του Προέδρου αυτού. 

Εις τας συνεδριάσεις αυτού μετέχει και ο Διοικητικός 
Διευθυντής του Ιδρύματος, ως εισηγητής των θεμάτων 
προς συζήτησιν, άνευ δικαιώματος ψήφου. Τα προς συζή- 
τησιν θέματα καταχωρούνται εις την ημερησίαν διάταξιν η 
οποία κοινοποιείται εγκαίρως εις τα μέλη του Διοικητικού 
Συμβουλίου μετά της προσκλήσεως προς Συνεδρίασιν. 

Τα Πρακτικά εκάστης. συνεδριάσεως επικυρώνονται 
υπό του Διοικητικού Συμβουλίου κατά την επομένην συνε- 
δρίασιν και καταχωρούνται υπό του Γραμματέως του Διοι¬ 
κητικού Συμβουλίου εις ειδικόν Βιβλίον Πρακτικών, μονο¬ 
γραφημένου υπό του Προέδρου αυτού. 

Τα Πρακτικά υπογράφονται υπό του Προέδρου και των 
υπολοίπων μελών του Διοικητικού Συμβουλίου. 


Αρθρον 7 

Το Διοικητικόν Συμβούλιον: 

α. Διοικεί και διαχειρίζεται όλας τας υποθέσεις του 
Ιδρύματος, συμφώνως προς τας εκάστοτες ισχυούσας 
διατάξεις. 

β. Εγκρίνει τον προϋπολογισμόν, απολογισμόν και ισο¬ 
λογισμόν του Ιδρύματος καθώς και τας επιμέρους δαπά- 
νας τας απαιτουμένας δια την λειτουργίαν του Ιδρύματος 
εντός των ορίων του προϋπολογισμού. 

γ. Διορίζει και παύει άπαν το προσωπικόν του Ιδρύματος 
συμφώνως προς τας εκάστοτες εν ισχύει νομικός διατά¬ 
ξεις και εν των πλαισίων των διατάξεων του υπ’ αριθμ. 13 
άρθρου του παρόντος Κανονισμού. 

δ. Αποφασίζει δια του εν αυτώ εισαγωμένους τροφίμους 
συμφώνως προς τας προϋποθέσεις του υπ’ αριθμ. 9 άρ¬ 
θρου του παρόντος κανονισμού. 

ε. Είναι αρμόδιον δια παν θέμα αφορών το Ίδρυμα, 
εκτός εκείνων δια τα οποία εις τον παρόντα Κανονισμόν 
ειδικώς ρυθμίζονται. 

Αρθρον 8 

Ο Πρόεδρος του Ιδρύματος ασκεί τις κατωτέρω αρμο¬ 
διότητες: 

α. Εκπροσωπεί το Ίδρυμα εις τας δικαστικός και εξωδί- 
κους υποθέσεις του και διορίζει τους δικαστικούς πληρε¬ 
ξουσίους. Ενώπιον δε πόσης άλλης αρχής το Ίδρυμα εκ¬ 
προσωπείται υπό μέλους του Διοικητικού Συμβουλίου ειδι- 
κώς οριζομένου υπ’ αυτού ή και του Διοικητικού Διευθυ- 
ντού του Ιδρύματος ειδικώς εξουσιοδοτουμένου προς 
τούτου υπό του Προέδρου αυτού. 

β. Προσκαλεί τα μέλη του Διοικητικού Συμβουλίου εις 
τας συνεδριάσεις, καταρτίζει μετά του Διοικητικού Διευ- 
θυντού του Ιδρύματος την ημερησίαν διάταξιν των προς 
συζήτησιν θεμάτων και υπογράφει τας προσκλήσεις εις 
τας οποίας ορίζεται ο τόπος, η ημέρα και η ώρα της συνε- 
δριάσεως. Εις την ημερήσιαν διάταξιν περιέχονται περιλη- 
πτικώς τα προς συζήτησιν θέματα. 

γ. Υπογράφει μετά του Ταμίου του Διοικητικού Συμβου¬ 
λίου τας επιταγάς, τα εντάλματα πληρωμών και τα γραμ¬ 
μάτια εισπράξεων, ως και τα έγγραφα δια τα οποία δεν 
έχουν εξουσιοδοτηθεί προς τούτο ο Διοικητικός Διευθυ¬ 
ντής ή οι Προϊστάμενοι των Τμημάτων. 

Ο Ταμίας του Διοικητικού Συμβουλίου έχει την επο- 
πτείαν όλων των οικονομικών θεμάτων του Ιδρύματος, 
προσυπογράφει τα εντάλματα πληρωμών και τα Γραμμά- 
τια εισπράξεων και μεριμνά δια την εξασφάλισιν των απα¬ 
ραιτήτων οικονομικών μέσων προς λειτουργίαν του Ιδρύ¬ 
ματος. 

Ο Γραμματεύς του Διοικητικού Συμβουλίου τηρεί τα βι¬ 
βλία Πρακτικών όπου καταχωθεί τα πρακτικά εκάστης συ- 
νεδριάσεως και μεριμνά περί της εγκαίρου υπογραφής 
των προς τα μέλη του Διοικητικού Συμβουλίου. 

Αρθρον 9 

Εις το τμήμα του Γηροκομείου του Ιδρύματος εισάγο- 
νται Γέροντες και των δύο φύλων ηλικίας εξήκοντα ετών 
(60) και άνω, εφόσον είναι αυτοεξυπηρετούμενοι και δεν 
πάσχουν εξ ανιάτου ή μεταδοτικού νοσήματος ή εκ ψυχι¬ 
κών παθήσεων. Δικαιολογητικά εισαγωγής είναι: 
α) Αίτησις εισαγωγής, 
β) Αποδεικτικόν στοιχείων ταυτότητος. 

γ) ΒεβαΙωσιςτου οικείου Εφημερίου περί του δόγματος, 
της οικονομικής και ηθικής εν γένει καταστάσεως του αι- 
τούντος. 

δ) Ιατρικόν πιστοποιητικόν. 

2. Εις το Παράρτημα του «θεραπευτηρίου χρονίως πα- 
σχόντων, ειοάγονται ασθενείς αμφοτέρων των φύλων, 
ηλικίας από δεκαοκτώ (18) ετών και άνω, χρόνια πάσχο- 
ντες. Δικαιολογητικά εισαγωγής είναι: 
α) Αίτησις εισαγωγής, 
β) Αποδεικτικόν στοιχείων ταυτότητος. 
γ) Ιατρικόν πιστοποιητικόν αναγράφων την αιτίαν του 
χρονίου νοσήματος και την αναγκαιότητα της ιδρυματικής 
περιθάλψεως του ασθενούς εις ανάλογον Ίδρυμα, ότι δεν 
πάσχει υπό μολυσματικής ή μεταδοτικής νόσου ή άλλου 
βαρέως νοσήματος χρήζοντος ειδικής νοσηλείας, ως και 
ότι δεν πάσχει εκ ψυχοκινητικών διεγέρσεων καθιστάμε¬ 
νος ανήσυχος και ακατάλληλος δια συμβίωσιν. 

Αρθρον 10 

Οι περιθαλπόμενοι συμμετέχουν εις την δαπάνην περι- 
θάλψεώς των αναλόγως των οικονομικών δυνατοτήτων 
αυτών. 

Αρθρον 11 

Οικονομικοί πόροι του Ιδρύματος είναι: 
α) Η χρηματική και πάσα άλλη προσφορά της οικογέ¬ 
νειας Πολίτη. 

β) Επιχορηγήσεις του Κεντρικού Ταμείου Ευποιΐας της 
Ιερός Μητροπόλεως Φιλίππων Νεαπόλεως και Θάσου, 
των Ενοριακών Ταμείων Ευποιΐας αυτής, ως και άλλων τα¬ 
μείων της αυτής Ιεράς Μητροπόλεως. 

γ) Επιχορηγήσεις του Υπουργείου Υγείας, Πρόνοιας και 
Κοινωνικών Ασφαλίσεων και πόσης άλλης Κρατικής, Δη¬ 
μοτικής ή Κοινοτικής Αρχής, ως και νοσήλεια ασφαλιστι¬ 
κών ταμείων. 

δ) Δωρεαί, κληρονομίαι και κληροδοσίαι παντός φυσι¬ 
κού ή νομικού προσώπου, 
ε) Αι εισφοραί των τροφίμων. 

στ) Αι εισφοραί εις χρήμα ή είδος παντός φιλάνθρω¬ 
που. 

ζ) Επιχορηγήσεις της Ιατρικής Εταιρείας Καβάλας. 

Αρθρον 12 

Το ίδρυμα έχει ίδια διαχείρισιν, τηρεί δε τα διαχειριστικά 
αυτού βιβλία ως ο νόμος ορίζει. 

Ο Προϋπολογισμός, ο Απολογισμός και ο Ισολογισμός 
του Ιδρύματος καταρτίζονται υπό του Διοικητικού Διευθυ- 
ντού του Ιδρύματος, επίτη βάσει της προγραμματισθείσης 
υπό του Διοικητικού Συμβουλίου δραστηριότητος. 
Εγκρίνεται δε υπό του Διοικητικού Συμβουλίου. 

Πάσα πληρωμή ενεργείται μετά χρηματικού εντάλματος 
το οποίον υπογράφεται υπό του Προέδρου και του Ταμίου 
του Διοικητικού Συμβουλίου. Τα Γραμμάτια Εισπράξεων 
υπογράφονται υπό του Προέδρου και του Ταμίου του Διοι¬ 
κητικού Συμβουλίου ή και υπό του Διοικητικού Διευθυντού 
και του Λογιστού του Ιδρύματος. 

Αρθρον 13 

1. Το Προσωπικόν του Ιδρύματος διακρίνεται: 
α) Εις το Διοικητικόν Προσωπικόν. 

β) Εις το προσωπικόν του Γηροκομείου, 
γ) Εις το προσωπικόν του «θεραπευτηρίου». 

2. Δια του παρόντος συνιστώνται κατά τμήματα, ως προ- 


βλέπεται υπό της ισχυούσης πολιτειακής νομοθεσίας, 
κατ' ελάχιστον αι ακόλουθοι θέσεις: 

Α. Εις το τμήμα Διοικήσεως. 

α) Μία (1) θέσις Διοικητικού Διευθυντού ΠΕ Κλάδου, 
β) Μία (1) θέσις Λογιστού-Διαχειριστού χρηματικού ΔΕ* 
Κλάδου. 

γ) Μία (1) θέσις Διαχειριστού Υλικού, ΔΕ Κλάδου, 
δ) Μία (1) θέσις Γραμματέως, ΔΕ Κλάδου. 

Β. Εις το τμήμα του Γηροκομείου, 
α) Μία (1) θέσις Διοικητικού Υπευθύνου, όστις εκτελεί 
χρέη Διευθυντού, θέσεις η οποία δύναται να καλυφθή και 
υπό του Διοικητικού Διευθυντού του Ιδρύματος. 
β) Μία (1) θέσις Ιατρού. 

γ) Μία (1) θέσις Προϊσταμένης Νοσηλευτρίας ΤΕ Κλά¬ 
δου. 

δ) Δύο (2) θέσεις βοηθών Νοσπλευτών-τριών ΤΕ Κλά¬ 
δου ή ΔΕ Κλάδου, 
ε) Μία (1) θέσις μαγείρου, 
στ) Τρείς (3) θέσεις καθαριστριών, ΥΕ Κλάδου. 

Γ. Εις το τμήμα του θεραπευτηρίου, 
α) Μία (1) θέσις Διοικητικού Προϊσταμένου, όστις δύνα- 
ται να καλυφθή και υπό του Διοικητικού - Διευθυντού του 
Ιδρύματος. 

β) Μία (1) θέοις Ιατρού. 

γ) Μία (1) θέσις Προϊσταμένης Νοσηλευτρίας ΤΕ Κλά¬ 
δου. 

δ) Πέντε (5) θέσεις βοηθών Νοσηλευτών-τριών ΤΕ ή ΔΕ 
Κλάδου. 

ε) Μία (1) θέσις Μαγείρου, 
στ) Τρεις (3) θέσεις Καθαριστριών ΥΕ Κλάδου, 
ζ) Τρεις (3) θέσεις Τραπεζοκόμων ΥΕ Κλάδου, 
η) Μία (1) θέσις Φυσιοθεραπευτού ΤΕ Κλάδου, 
θ) Μία (1) θέσις Κοινωνικού Λειτουργού, 
ι) Μία (1) θέσις υπευθύνου διά την καθαριότητα και συ- 
ντήρησιν του ιματισμού ενδύοεως, υποδύσεως και κλινο- 
σκεπής, ΔΕ Κλάδου. 

ια) Μία (1) θέοις Οδηγού κλητήρος θυρωρού ΥΕ Κλά¬ 
δου. 

3. Τα απαιτούμενα προσόντα διά την κάλυψιν των ανω¬ 
τέρω θέσεων ως και οι αρμοδιότητες ενός εκάστου καθο¬ 
ρίζονται εις τον εσωτερικόν κανονισμόν του Ιδρύματος ο 
οποίος καταρτίζεται και ψηφίζεται υπό του Διοικητικού 
Συμβουλίου. 

4. Εις τας ανωτέρω θέσεις δύναται να προσλαμβάνεται 
και προσωπικόν επί συμβάσει Ιδιωτικού Δικαίου, ορισμέ¬ 
νου ή αορίστου χρόνου. 

Αρθρον 14 

Υπό του Διοικητικού Συμβουλίου του Ιδρύματος ανακη- 
ρύσσονται δωρηταί οι προσφέροντες ποσόν άνω του ενός 
εκατομμυρίου (1.000.000) δραχμών, ευεργέται οι άνω 
των πέντε εκατομμυρίων (5.000.000) δραχμών και μεγά¬ 
λοι ευεργέται οι άνω των δέκα εκατομμυρίων 
(10.000.000) δραχμών. 

Αρθρον 15 

Το Ίδρυμα εορτάζει την 20ήν Ιουλίου ημέρα μνήμης του 
Προφήτου Ηλιου και την 22αν Αυγούστου ημέρα μνήμης 
της Οσίας Ανθούσης, καθ’ ην τελείται το μνημόσυνον των 
κτητόρων, ευεργετών και μεγάλων ευεργετών του Ιδρύ¬ 
ματος. 

’Αρθρον 16 

Το Ίδρυμα έχει ιδίαν σφαγίδα φέρουσαν κύκλω τον τί¬ 
τλον της Ιεράς Μητροπόλεως Φιλίππων Νεαπόλεως και 
Θάσου, έσωθεν δε την επωνυμίαν αυτού και εις το κέ- 
ντρον αυτού το μονόγραμμα του Κυρίου ημών Ιησού Χρι¬ 
στού. 

’Αρθρον 17 

Εις περίπτωσιν διαλύσεως του Ιδρύματος, άπασα η πε¬ 
ριουσία αυτού περιέρχεται εις το Κεντρικόν Ταμείον Ευ- 
ποιϊας της I. Μητροπόλεως Φιλίππων Νεαπόλεως και Θά¬ 
σου. 

Αρθρον 18 

1. Ο παρών Κανονισμός δύναται να τροποποιηθή ή συ- 
μπληρωθή κατά την διαδικασίαν της εγκρίσεως και δημο- 
σιεΰσεως υπό της Ιεράς Συνόδου της Εκκλησίας της Ελ¬ 
λάδος, μεθ’ ην και ισχύουν αι τροποποιήσεις και συμπλη¬ 


ρώσεις αυτού, εξαιρουμένων των άρθρων 2 και 3 δΓ ων 
ορίζονται ο σκοπός και η έδρα του Ιδρύματος. 

2. Η πρότασις τροποποιησεως ή συμπληρώσεως γίνεται 
υπάτου Διοικητικού Συμβουλίου του Ιδρύματος, λαμβανο- 
μένης της σχετικής αποφάσεως μετ' ηυξημένης πλειοψη- 
φίας των πέντε εβδόμων (5/7), εν συνεδρία εις ην συμμε¬ 
τέχει αυτοπροσώπως ο Πρόεδρος αυτού, εγκρινομένη 
υπό του Μητροπολιτικού Συμβουλίου και της Ιεράς Συνό¬ 
δου. 

Αρθρον 19 
Κάλυψις δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Φιλίππων, Νεαπόλεως και 
Θάσου, το ύψος της οποίας δεν δύναται να προσδιορι- 
σθή. 

ΕΘΝΙΚΟ ΤΥΠΟΓΡΑΦΕΙΟ 


_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ (3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 


5230841 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 

5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ, 

5248141 

Κορίνθου 327 Τ.Κ. 262 23 


224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω ΔΌ.Υ. 

5248320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάδσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε εσόδου υπέρ 
ΤΑΠΕΤ 3512 

Α* (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 » 

2.500 » 

Γ (Διορισμοί, απολύσεις κτλ. Δημ. Υπαλλήλων) 

10.000 * 

500 ■ 

Δ' (Απαλλοτριώσεις, πολεοδομία κτλ.) 

50.000 - 

2.500 » 

Αναπτυξιακών Πράξεων (Τ.Α.Π.Σ.) 

25.000 · 

1.250 * 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 . 

500 - 

Παράρτημα (Πίνακες επιτυχόντων διαγωνισμών) 

5.000 » 

250 - 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 - 

500 - 

Ανωτάτου Ειδικού Δικαστηρίου (Α.Ε.Δ.) 

3.000 * 

150 * 

Ανωνύμων Εταιρειών & Ε.Π.Ε. 

150.000 » 

7.500 » 

Προκηρύξεων Α.Σ.Ε.Π. 

10.000 - 

500 * 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

6.000 · 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ, 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























